

Parlamentul  României

Camera  Deputaţilor

Comisia pentru industrii                                               Comisia pentru buget, finanţe 

          şi servicii                                                                              şi bănci
  Bucureşti, 27.09.2012                                                       Bucureşti, 27.09.2012                                         
        Nr.23/153/2011                                                                    Nr.22/223/2011
PL-x 347/2011
BIROUL PERMANENT

AL

CAMEREI DEPUTAŢILOR


În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul comun asupra proiectului de Lege privind modificarea modului de calcul a impozitului pe autovehicule, transmis, pentru dezbatere şi avizare în fond, Comisiei pentru industrii şi servicii şi Comisiei pentru buget, finanţe şi bănci, cu nr.P.L.x 347 din 16 mai 2011.
În raport cu  obiectul şi conţinutul său, proiectul de lege face parte din categoria legilor ordinare.

                     PREŞEDINTE,                                             PREŞEDINTE,

                       Iulian Iancu                                               Eugen Nicolăescu                                                     

R A P O R T  C O M U N
asupra proiectului de Lege privind modificarea

modului de calcul a impozitului pe autovehicule
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii şi Comisia pentru buget, finanţe şi bănci au fost sesizate în fond cu proiectul de Lege privind modificarea modului de calcul a impozitului pe autovehicule, transmis cu adresa nr.P.L.x 347 din 16 mai 2011 şi înregistrat la comisie sub nr.23/153/2011 din 16 mai 2011, respectiv nr.22/223 din 16 mai 2011. 
În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.
Proiectul de lege a fost adoptat de Senat în şedinţa din 4 mai 2011.



Proiectul de lege a fost avizat favorabil de Consiliul Legislativ, cu avizul nr.1448 din 6 decembrie 2010, cu observaţii şi propuneri.



Guvernul României, cu actul nr.517 din 4 martie 2011, a comunicat că nu susţine proiectul de lege.



Comisia juridică, de disciplină şi imunităţi, cu avizul nr.PLx347/06.06.2011, susţine proiectul de lege, Comisia pentru administraţie publică, amenajarea teritoriului şi echilibru ecologic, cu avizul nr.26/231/01.06.2011, nu susţine acest act normativ.

Proiectul de lege are ca obiect de reglementare instituirea unui nou mod de calcul al impozitului pe autovehicule.

În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei pentru buget, finanţe şi bănci au examinat proiectul de lege şi documentele conexe, în şedinţa din data de 7 noiembrie 2011.

Membrii Comisiei pentru industrii şi servicii au examinat proiectul de lege şi documentele conexe, în şedinţa din data de 25 septembrie 2012.
Din numărul total de 33 de membri ai Comisiei pentru buget, finanţe şi bănci au participat la şedinţă 28 deputaţi, respectiv 20 deputaţi din totalul de 28 de membri ai Comisiei pentru industrii şi servicii.

În urma dezbaterilor, membrii Comisiei pentru industrii şi servicii şi cei ai Comisiei pentru buget, finanţe şi bănci au hotărât, cu majoritate de voturi, să propună plenului Camerei Deputaţilor respingerea proiectului de lege privind modificarea modului de calcul a impozitului pe autovehicule.
În raport de obiectul şi conţinutul său, proiectul de lege face parte din categoria legilor ordinare.

                     PREŞEDINTE,                                             PREŞEDINTE,

                       Iulian Iancu                                               Eugen Nicolăescu
Consilier palamentar, Luminiţa Ghiorghiu

